לימודי ניהול מערכות בריאות בישראל

במערכת הבריאות בישראל מועסקים רבבות עובדים - רופאים, אחים, טכנאים ועובדי מנהל ומשק - במסגרת קופות חולים, בתי חולים מרפאות פרטיות ועוד. מדובר בפעילות מורכבת, הדורשת תיאום וניהול קפדניים לשם ניצול נאות של משאבי המערכת, שחלקם יקרים מאוד, ולשם הבטחת יעילות מרבית בתוצרי המערכת, שחלק לא מבוטל מהם הוא הצלת חיים, ולחלק הנותר חשיבות רבה מבחינת רווחת משתמשי המערכת. למטרה זו מתקיימת דיסציפלינה מקצועית משלה, ניהול מערכות בריאות.

המסלול העיקרי בלימודי ניהול מערכות בריאות בישראל הוא לימודים לתואר מוסמך בניהול מערכות בריאות (MHA - Master of Health Administration) או לתואר מוסמך בניהול (MBA או MA), בהתמחות של ניהול מערכות בריאות<ref></ref><ref></ref>. בחלק מהמוסדות מתקיימים גם לימודים לתואר דוקטור לניהול מערכות בריאות.

לימודי מוסמך בניהול מערכות בריאות מתקיימים בישראל באוניברסיטאות הבאות:
* אוניברסיטת אריאל
* אוניברסיטת בר-אילן
* אוניברסיטת בן-גוריון בנגב
* אוניברסיטת חיפה
* האוניברסיטה העברית בירושלים

לימודים לתואר ראשון ולתואר שני בהתמחות של ניהול מערכות בריאות מתקיימים במכללות אחדות:
* המכללה האקדמית נתניה
* המכללה האקדמית רמת גן
* המכללה האקדמית עמק יזרעאל
* המרכז האקדמי שערי מדע ומשפט

==מאפייני הלימודים==
הלימודים במסלול זה מוצעים לבעלי תואר ראשון לפחות במקצועות הבריאות (רפואה, סיעוד, רוקחות וכו'). בחלק מהמוסדות, מוצעים הלימודים גם לבעלי תואר במדעי החברה (למשל, לבוגרי לימודים בכלכלה, ניהול, מדעי ההתנהגות).

תוכנית הלימודים כוללת שני מסלולים: מסלול ללא עבודת גמר, למי שמייעד עצמו לתפקידי ניהול<ref>[https://www.gov.il/BlobFolder/policy/mk09_2002/he/files_circulars_mk_mk09_2002.pdf מומחיות או תואר מוסמך במינהל מערכות בריאות כתנאי לניהול בית חולים], חוזר המנהל הכללי, משרד הבריאות</ref>, ומסלול מחקרי עם עבודת גמר, למי שמייעד עצמו למחקר בתחום, ובפרט ללימודי דוקטורט.

בכל מוסדות הלימוד משלבים הלימודים בתחום זה קורסים בנושאי בריאות הציבור וקורסים בניהול, וכן קורסים המשלבים שני תחומים אלה. בין הקורסים: סטטיסטיקה, מימון ציבורי, חשבונאות, כלכלת בריאות, אפידמיולוגיה, היבטים חברתיים על בריאות, ניהול משאבי אנוש במערכת הבריאות, ניהול בתי חולים, הנעת עובדים במערכת הבריאות, מדיניות מערכות בריאות, כלכלת תרופות, קבלת החלטות במינהל רפואי, מערכות מידע ברפואה.

בהתחשב בשילוב קורסים זה, באוניברסיטה העברית בירושלים נערכים הלימודים בתוכנית משותפת לבית הספר לבריאות הציבור של הפקולטה לרפואה ולבית הספר למנהל עסקים<ref></ref>.

==לקריאה נוספת==
* עמיר שמואלי, קורס בסיסי בכלכלת בריאות למקצועות הרפואה, הוצאת מגנס, 2017

==קישורים חיצוניים==
* [http://www.ariel.ac.il/university/newsite/toar2_briut.asp לימודי מוסמך בניהול מערכות בריאות באוניברסיטת אריאל]
* [http://management.biu.ac.il/node/297 לימודי מוסמך בניהול מערכות בריאות באוניברסיטת בר-אילן]
* [https://web.archive.org/web/20140502210641/http://in.bgu.ac.il/welcome/Pages/degree_2/Health_Systems_Management_degree_2.aspx לימודי מוסמך בניהול מערכות בריאות באוניברסיטת בן-גוריון]
* [https://web.archive.org/web/20140502224107/http://publichealth.haifa.ac.il/index.php/he/trends/health-systems-management לימודי מוסמך בניהול מערכות בריאות באוניברסיטת חיפה]
* [https://web.archive.org/web/20140502201410/https://medicine.ekmd.huji.ac.il/schools/publichealth/He/students/Pages/MHA.aspx לימודי מוסמך בניהול מערכות בריאות באוניברסיטה העברית]
==הערות שוליים==

קטגוריה:ישראל: בריאות ורפואה
קטגוריה:ישראל: חינוך מקצועי